Държавен вестник, бр. 87, 2009 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  87
15. определя служителите на фонда, които 
да извършват проверки по чл. 10и, ал. 2 ЗПЗП 
и да издават актове за установяване на нару­
шения по чл. 50, ал. 1 ЗПЗП;
16. изпълнява и други функции, които са му 
възложени с нормативни актове, във връзка с 
дейността на фонда;
17. решава всички въпроси, които не са от 
изключителната компетентност на управител­
ния съвет.
(2) Непосредствената оперативна работа по 
подготовката на материалите и техническото 
обезпечаване и координацията на дейността 
на изпълнителния директор се осъществяват 
от технически сътрудници.
(3) Изпълнителният директор незабавно 
докладва на председателя на управителния 
съвет настъпилите обстоятелства, които са от 
съществено значение за дейността на фонда.
Чл. 11. (1) Изпълнителният директор може 
да делегира част от предоставените му от 
управителния съвет правомощия за вземане 
на решения и/или сключване на договори за 
финансово подпомагане на заместник изпълни­
телните директори и на директорите на област­
ните дирекции на фонда след предварително 
решение на управителния съвет.
(2) При отсъствие на изпълнителния дирек­
тор той се замества от упълномощен от него 
по съответния ред заместник изпълнителен 
директор в рамките на изрично предоставените 
му правомощия.
Г л а в а  т р е т а
УСТРОЙСТВО
Раздел I
Организационна структура. Общи положения
Чл. 12. (1) Структурата на фонда включва: 
заместник изпълнителни директори, финансов 
директор, секретар „Обща администрация“, 
директор на териториални структури, отдел 
„Вътрешен одит“, отдел „Вътрешен контрол“, 
отдел „Контрол съгласно Регламент (ЕО) 
№ 485/2008 на Съвета“, финансови контрольори, 
отдел „Борба с измамите и противодействие 
на корупцията“, отдел „Сертификация на раз­
ходите по Оперативната програма за развитие 
на сектор „Рибарство“, обща и специализирана 
администрация.
(2) Структурата на фонда е организирана в 
отдели и сектори. 
(3) Служителите в организационните струк­
тури на фонда работят по трудови договори.
(4) Общата численост на персонала в ор­
ганизационните структури на фонда е 1535 
щатни бройки.
Раздел II
Заместник изпълнителни директори
Чл. 13. (1) Заместник изпълнителните ди­
ректори подпомагат изпълнителния директор 
при изпълнение на неговите функции и отго­
варят пряко за съответните организационни 
структури и дейности съгласно ресорното им 
разпределение, определено с решение на упра­
вителния съвет.
(2) Заместник изпълнителните директори 
съгласно определените им ресори отговарят 
и за съответните дейности на териториалните 
структури на фонда.
(3) Заместник изпълнителните директори 
заместват изпълнителния директор в случаите 
и по реда на чл. 11.
(4) Поименното оправомощаване на за­
местник изпълнителните директори по ресори 
съгласно ал. 1 се извършва със заповед на 
изпълнителния директор.
(5) Заместник изпълнителните директори 
осъществяват и всички други функции и задачи, 
посочени в длъжностните им характеристики.
(6) Ресорното разпределение на дейността 
на заместник изпълнителните директори по 
ал. 1, както и всяко последващо изменение в 
него, целящо оптимизиране дейността на фонда, 
следва да гарантира, че акредитираните правила 
и процедури при Програма САПАРД и Раз­
плащателната агенция няма да бъдат изменяни 
така, че да водят до национална акредитация.
Раздел III
Финансов директор
Чл. 14. (1) Финансовият директор е на 
пряко подчинение на изпълнителния директор 
на фонда. 
(2) Финансовият директор ръководи, ко­
ординира и организира дейността на отдел 
„Финансово-счетоводен“, отдел „Финансово 
обслужване“ и отдел „Разплащане“, като следи 
и отговаря за ефективното и законосъобразното 
администриране и разходване на средствата от 
европейските фондове и националния бюджет.
(3) Финансовият директор координира опе­
ративното взаимодействие с администрацията 
на Министерството на финансите по въпросите, 
свързани с ОСП и Общата рибарска политика 
(ОРП), съгласно нормативни актове на Ми­
нистерския съвет и указанията на министъра 
на финансите, издадени във връзка със закона 
за държавния бюджет на Република България.
Раздел IV
Секретар „Обща администрация“
Чл. 15. (1) Секретарят „Обща администра­
ция“ е на пряко подчинение на изпълнителния 
директор. Дейността на секретаря „Обща ад­
министрация“ обхваща правомощия, свързани 
с администрирането и организационното под­
помагане на изпълнителния директор на фонда.